Príloha č.1
Rámcová dohoda
o dodaní prírodného kameniva
uzavretá v zmysle Obchodného zákonníka č. 513/1991 Zb. v znení neskorších predpisov


I .
Zmluvné strany 

Objednávateľ: 

Obchodné meno:		Mestské lesy Košice a.s.
Sídlo:			Južná trieda č.11, 040 01 Košice
Zastúpený:		Ing. František Beli, predseda predstavenstva
	Ing., Bc. Martin Matúš, člen predstavenstva
Ing. Miroslav Zajac, EMBA, člen predstavenstva
Bankové spojenie:	Tatrabanka a.s. Košice
č. účtu IBAN:		SK12 1100 0000 0026 2272 0044
IČO:			31 672 981
DIČ: 			2020491341			IČDPH: SK 2020491341
tel.: 			055/677 00 15
Zapísaný:		v Obchodnom registri Mestského súdu Košice, odd.: Sa, vl. č.: 1310/V

(ďalej len „Objednávateľ“ alebo „zmluvná strana“)

a


Dodávateľ:

Obchodné meno:		
Sídlo:			
Zastúpený:		
			
Bankové spojenie:	
č. účtu IBAN:		
IČO:			
DIČ:							IČDPH: 
Zapísaný:		

(ďalej len „Dodávateľ“ alebo „zmluvná strana“)



II.
Úvodné ustanovenia

1. Zmluvné strany na základe vyhodnotenia predložených ponúk v rámci súťaže vyhlásenej Objednávateľom na predmet zákazky „Prírodné kamenivo 2026“ uzatvárajú v súlade s príslušnými ustanoveniami Obchodného zákonníka č. 513/1991 Zb. v znení neskorších predpisov túto Rámcovú dohodu o dodaní prírodného kameniva (ďalej len „dohoda“).
2. Dodávateľ berie na vedomie, že Objednávateľ v súlade s kritériami a podmienkami súťaže uzatvoril dohodu s viacerými dodávateľmi. Z uvedeného dôvodu je Objednávateľ povinný odobrať a Dodávateľ povinný dodať prírodné kamenivo jedine v tom prípade, ak o to Objednávateľ Dodávateľa požiada.
3. Objednávateľ nezodpovedá za škodu resp. nie je povinný poskytnúť Dodávateľovi akékoľvek plnenie z dôvodu, že počas trvania tejto dohody neodoberie od Dodávateľa žiadne kamenivo.

III.
Predmet dohody

1. Predmetom tejto dohody je stanovenie podmienok upravujúcich postup pri zadávaní následných zákaziek na dodávku prírodného kameniva podľa prílohy, ktorá je neoddeliteľnou súčasťou tejto dohody (ďalej aj „tovar"), ktoré budú realizované Dodávateľom v množstvách a lehotách špecifikovaných v jednotlivých objednávkach zadávaných mu Objednávateľom telefonicky na základe skutočných potrieb Objednávateľa. Množstvo a frakciu prírodného kameniva bude Objednávateľ odoberať priebežne podľa vlastných prevádzkových potrieb s ohľadom na jeho dopravnú logistiku, s cieľom minimalizovať náklady na prepravu kameniva.

IV.
Cena a fakturačné podmienky

1. Cena je zmluvnými stranami stanovená na základe Objednávateľom akceptovaného návrhu Dodávateľa na plnenie kritérií predmetu zákazky „Prírodné kamenivo 2026“, ktorý tvorí neoddeliteľnú prílohu tejto dohody.
2. Objednávateľ uhradí dodávky prírodného kameniva na základe faktúry vystavenej Dodávateľom. K cene bude účtovaná DPH podľa predpisov platných v čase fakturácie.
3. Podkladom pre fakturáciu budú dodacie listy, potvrdené oprávneným zástupcom Objednávateľa (napr. vodič, stavbyvedúci), o prevzatí množstva a druhu tovaru. 
4. Lehota splatnosti jednotlivých faktúr je 30 dní odo dňa ich doručenia Objednávateľovi.
5. V prípade nedodržania termínu splatnosti faktúry, je Dodávateľ oprávnený požadovať zaplatenie úroku z omeškania vo výške 0,03 % z dlžnej čiastky za každý deň omeškania.
6. V prípade, ak nebude faktúra obsahovať potrebné náležitosti, alebo bude obsahovať chybné údaje, alebo bude fakturované dodanie iného/vadného plnenia, alebo bude rozpor medzi dojednanou a fakturovanou cenou, Objednávateľ je oprávnený vrátiť faktúru Dodávateľovi na prepracovanie. Spolu s vrátením faktúry Objednávateľ oznámi Dodávateľovi aj dôvod jej vrátenia. V takom prípade platí, že o dobu v časovom trvaní od doručenia nesprávne vystavenej faktúry Objednávateľovi do doručenia opravenej alebo novo vystavenej faktúry bez chýb, nie je Objednávateľ v omeškaní s platením a predlžuje sa lehota splatnosti faktúry tak, že lehota splatnosti neuplynie skôr ako v 30. deň nasledujúci po dni doručenia opravenej alebo novo vystavenej faktúry bez chýb Objednávateľovi.
V.
Dodanie tovaru

1. Objednávateľ si zabezpečuje odvoz prírodného kameniva vlastnými dopravnými prostriedkami, alebo dopravnými prostriedkami ním určeného prepravcu. Z toho dôvodu je Dodávateľ povinný umožniť Objednávateľovi alebo Objednávateľom určenému prepravcovi vstup do jeho prevádzkových, resp. skladových priestorov.
2. Miestom plnenia sú prevádzkové, resp. skladové priestory Dodávateľa.
3. Vlastníctvo tovaru a nebezpečenstvo škody na tovare prechádza na Objednávateľa v okamihu prevzatia tovaru od Dodávateľa.
4. Dodávateľ nezodpovedá za rozdiely vzniknuté mimo prevádzkových, resp. skladových priestorov Dodávateľa.
VI.
Trvanie a ukončenie dohody
1. Táto dohoda sa uzatvára na dobu určitú v trvaní 12 mesiacov, resp. do doby dosiahnutia celkovej hodnoty odobratého tovaru vo výške 100.000,- EUR bez DPH, podľa toho, ktorá skutočnosť nastane skôr. Do sumy podľa predchádzajúcej vety sa kumulatívne započítavajú peňažné plnenia, ktoré Objednávateľ uhradil všetkým dodávateľom, s ktorými uzatvoril rámcovú dohodu na základe vyhodnotenia predložených ponúk v rámci súťaže vyhlásenej Objednávateľom na predmet zákazky „Prírodné kamenivo 2026“.
2. Objednávateľ je oprávnený vypovedať dohodu aj bez udania dôvodu. Výpovedná lehota je dvojmesačná a začína plynúť prvého dňa kalendárneho mesiaca nasledujúceho po mesiaci, v ktorom došlo k doručeniu výpovede Dodávateľovi.
3. V prípade, že sa Objednávateľ nachádza v omeškaní s úhradou faktúry viac ako 60 dní, Dodávateľ je oprávnený zastaviť dodávky tovaru, resp. odstúpiť od dohody bez poskytnutia primeranej dodatočnej lehoty na plnenie, nakoľko sa zmluvné strany dohodli, že nezaplatenie vystavených faktúr sa považuje za podstatné porušenie zmluvných povinností Objednávateľa.
4. V prípade ak Dodávateľ poruší ustanovenia tejto dohody a neumožní Objednávateľovi odobrať objednané množstvo kameniva, Objednávateľ je oprávnený od dohody odstúpiť. Zároveň je Dodávateľ povinný Objednávateľovi uhradiť zmluvnú pokutu vo výške 20 % z objednaného a nedodaného množstva kameniva, ako aj všetky náklady Objednávateľa, ktoré vynaložil za účelom prevzatia objednaného a nedodaného tovaru.
VII.
Záverečné ustanovenia
1. Táto dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Zmeny a dodatky tejto dohody musia byť vykonané formou písomného dodatku a musia byť podpísané oboma zmluvnými stranami.
3. Pokiaľ v tejto dohode nie je uvedené inak, všetky oznámenia alebo iná komunikácia podľa alebo v súvislosti s touto dohodu (ďalej len „oznámenie“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa alebo elektronickou poštou na korešpondenčné údaje zmluvných strán uvedené v záhlaví tejto dohody. Za deň alebo čas doručenia oznámenia sa považuje:
a) ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“, alebo z akéhokoľvek iného dôvodu;
b) ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou zmluvnou stranou.
4. Zmluvné strany sú povinné písomne si oznamovať každú zmenu identifikačných údajov uvedených v záhlaví tejto dohody, a to v lehote najneskôr 5 kalendárnych dní odo dňa, kedy nastala zmena niektorého z týchto údajov. V prípade, že si zmluvná strana povinnosť podľa tohto odseku dohody nesplní, alebo sa dostane do omeškania s jej splnením v čase, kedy jej druhá zmluvná strana zašle oznámenie podľa tejto dohody, v celom rozsahu zodpovedá za to, že sa neoboznámila s obsahom oznámenia odosielaného druhou zmluvnou stranou a má sa za to, že nastali účinky náhradného doručenia podľa tejto dohody.
5. Táto dohoda sa vyhotovuje v štyroch rovnopisoch, z ktorých každá strana obdrží dve vyhotovenia.
6. Zmluvné strany vyhlasujú, že si text dohody pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.


V Košiciach, dňa ........................					V ........................, dňa ........................



Objednávateľ: 							Dodávateľ:





2

